open-index/open-wikipedia-markdown huggingface dataset:
חסד עליון

**חסד עליון** הוא אלבום הסולו השלישי של המפיק המוזיקלי והראפר שקל. האלבום יצא לאור ב-2 באוגוסט 2021.

## רקע והוצאה
ב-15 באוקטובר 2020 הכריז שקל על אלבום חדש וכי ייצא הסינגל המוביל מתוכו בעמוד האינסטגרם שלו. ב-29 באוקטובר 2020 הוציא את הסינגל, שנקרא "חסד עליון", אותו הפיק יחד עם צוקוש. ב-30 באפריל 2021, יצא הסינגל השני, "קחי אותי לסיני" בהשתתפות עדן דרסו, שגם אותו הפיק יחד עם צוקוש. ב-27 ביולי 2021 חשף שקל את עטיפת האלבום ותאריך יציאתו.

## רשימת רצועות

## קישורים חיצוניים

## הערות שוליים

קטגוריה:אלבומי שקל
קטגוריה:אלבומים בעברית
ארפטק

**ארפטק** (בהונגרית: **Érpatak**) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה, גם אוכלוסיית ארפטק קטנה עם השנים. כך, בשנת 1990 היו בכפר 1,877 תושבים ובשנת 2020 רק 1,636 תושבים.

הכפר ואזורו מיושבים לסירוגין מאז המאה ה-12.

## יהודי ארפטק
היהודים חיו בארפטק במאה ה-18 ובמאה ה-19 ובמקום היה בית קברות יהודי. בשנת 1944 נרצחו רוב יהודי הכפר בשואת יהודי הונגריה.

## קישורים חיצוניים

* 

## הערות שוליים

קטגוריה:קהילות יהודיות שהושמדו בשואה
קטגוריה:הונגריה: כפרים
ולארי אולמן

**ולארי קרולין אולמן** (באנגלית: **Valarie Carolyn Allman**; נולדה ב-23 בפברואר 1995) היא אתלטית אמריקאית, פעמיים ברציפות האלופה האולימפית (טוקיו 2020 ופריז 2024), אלופת העולם (טוקיו 2025), סגנית אלופת העולם (בודפשט 2023), זוכת מדליית ארד באליפות העולם (יוג'ין 2022) ו-6 פעמים ברציפות אלופת ארצות הברית (2018, 2019, 2021–2024) בזריקת דיסקוס.

## ביוגרפיה
אולמן בוגרת מאוניברסיטת סטנפורד. היא מתאמנת בהדרכתו של זבולון סיון באוניברסיטת טקסס באוסטין.

### 2015
באוניברסיאדה שנערכה בקוואנגג'ו, קוריאה הדרומית בשנת 2015 היא סיימה במקום חמישי בזריקת דיסקוס בתוצאה של 55.68 מטר.

### 2017
באליפות העולם שנערכה בלונדון, הממלכה המאוחדת בתחילת אוגוסט 2017 היא סיימה במקום 28, הלפני אחרון, בזריקת דיסקוס בתוצאה של 53.85 מטר. שבועיים לאחר מכן, באוניברסיאדת טאיפיי (2017) היא זכתה במדליית כסף בזריקת דיסקוס בתוצאה של 58.36 מטר, אחרי קריסטין פודנץ מגרמניה (59.09 מטר) ולפני טרין גולשבסקי מאוסטרליה (58.11 מטר).

### 2018
#### אלופת ארצות הברית
באליפות ארצות הברית שנערכה בדה מוין, איווה בסוף 2018 היא זכתה במדליית זהב בזריקת דיסקוס בתוצאה של 63.55 מטר.

### 2019
באליפות העולם שנערכה בדוחה, קטר ב-4 באוקטובר 2019 היא סיימה במקום שביעי בזריקת דיסקוס בתוצאה של 61.82 מטר. בשלב המוקדמות היא קבעה תוצאה של 62.25 מטר ונכנסה מהמקום ה-12.

### 2020
#### שיאנית ארצות הברית
בתחרות שנערכה ברת'דראם, איידהו ב-1 באוגוסט 2020 היא קבעה בזריקת דיסקוס שיא לאומי חדש של 70.15 מטר.

### 2021
#### אלופה אולימפית
באולימפיאדת טוקיו (2020) זכתה אולמן במדליית זהב בזריקת דיסקוס בתוצאה של 68.98 מטר, אותה קבעה כבר בזריקה הראשונה שלה, לפני קריסטין פודנץ (66.86 מטר) ויאימה פרז מקובה (65.72 מטר).

### 2022
באליפות העולם שנערכה ביוג'ין, אורגון ביולי 2022 היא זכתה במדליית ארד בזריקת דיסקוס בתוצאה של 68.30 מטר, אחרי פנג בין מסין (69.12 מטר) וסנדרה פרקוביץ' מקרואטיה (68.45 מטר).

### 2023
#### סגנית אלופת עולם
באליפות העולם שנערכה בבודפשט, הונגריה באוגוסט 2023 היא זכתה במדליית כסף בזריקת דיסקוס בתוצאה של 69.23 מטר, אחרי בת ארצה לאולאוגה טאוסאגה (69.49 מטר) ולפני פנג בין (68.20 מטר).

### 2024
באולימפיאדת פריז היא זכתה בפעם השנייה ברציפות במדליית זהב בתוצאה של 69.50 מטר, לפני פנג בין (67.51 מטר) וסנדרה פרקוביץ' (67.51 מטר).

### 2025
#### אלופת עולם
באליפות העולם שנערכה בטוקיו, יפן ב-15 בספטמבר 2025 היא זכתה במדליית זהב בזריקת דיסקוס בתוצאה של 69.48 מטר, לפני יורינדה ואן קלינקן מהולנד (67.50 מטר) וסילינדה מוראלס מקובה (67.25 מטר).

## חיים אישיים
אולמן מתגוררת באוסטין שבטקסס.

## שיאים אישיים
### אצטדיון
* זריקת דיסקוס: 73.52 מטר (2025), שיא צפון אמריקה
* יידוי פטיש: 63.65 מטר (2018)

## קישורים חיצוניים
* 

קטגוריה:אלופות אולימפיות: זריקת דיסקוס
קטגוריה:אלופות עולם באתלטיקה
קטגוריה:זורקות אמריקאיות באולימפיאדת טוקיו (2020)
קטגוריה:אלופות אולימפיות אמריקאיות באולימפיאדת טוקיו (2020): אתלטיקה
קטגוריה:אתלטיות אמריקאיות באולימפיאדת פריז (2024)
קטגוריה:אמריקאיות שנולדו ב-1995
מרקוס פרז

**מרקוס אנתוניו הומברטו פרז הרביעי** (באנגלית: **Marcos Antonio Humberto Ferraez IV**; נולד ב-27 באוקטובר 1966) הוא שחקן אמריקאי.

## ביוגרפיה
פרז החל לשחק בשנת 1993. תפקידו הראשון היה בסרט Rave, רוקדים בקצב אחר. בשלהי שנות ה-90 הוא זכה לתהילה בעיקר באמצעות סדרת הטלוויזיה "פסיפיק בלו" על משטרת החופים הרכובים על אופניים, שבה גילם את תפקידו של הקצין ויקטור דל טורו מ-1996 עד 1999. לאחר מכן הופיע הופעות אורח בשדרות תחיית המתים. המגן, CSI: NY, The Mentalist, Burn Notice, Navy CIS: LA או Criminal Minds בשנים 2008 עד 2010 פרז עבד כסוכן אסטבס בסדרת בני האנרכיה. פרז עובד גם בסרטים, כגון בדם קר או בחיי אחותי.

## חיים אישיים
פרז נולד בארצות הברית, גדל במקסיקו, ובצעירותו חזר לארצות הברית.

מאז 2007 נשוי לשחקנית הישראלית אלונה טל, הצעירה ממנו ב-17 שנים. בשנת 2017 נולדה להם בת, ובספטמבר 2022 נולדה להם בת נוספת.

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1966
טייסת 633

**טייסת 633** (באנגלית: **633 Squadron**) הוא סרט מלחמה בריטי משנת 1964, בבימויו של ולטר גראומן, עם קליף רוברטסון וג'ורג' צ'קיריס בתפקידים הראשיים.

התסריט נכתב בידי ג'יימס קלאוול והווארד קוץ' והוא מבוסס על הרומן "טייסת 633 של פרדריק סמית' משנת 1956.

העלילה היא בדיונית - תקיפה של טייסת מטוסי מוסקיטו על מפעל גרמני לייצור דלק מוצק בנורווגיה בעת מלחמת העולם השנייה.

זה סרט התעופה הראשון שצולם בצבע ועל מסך רחב בשיטת Panavision.

המוזיקה נכתבה על ידי המלחין הבריטי רון גודווין  והפכה פופולרית בעולם ובפרט בתזמורות של חיל האוויר המלכותי.

## תקציר העלילה
רוי גרנט (קליף רוברטסון) הוא מפקד "טייסת 633" של חיל האוויר המלכותי, טייסת של מפציצי דה הבילנד מוסקיטו. לאחר שהם חוזרים מטיסת הפצצה ומתכוננים לחופשה קצרה, הוא נקרא דחוף למפקד הבסיס דייוויס (הנרי אנדרוז).

דייוויס מסביר לו כי על הטייסת לצאת למבצע צבאי סודי וחשוב לקראת הפלישה לנורמנדיה. בנורווגיה נמצא מפעל לייצור דלק מוצק לטילים שיכולים לשבש את הנחיתה. המפעל נמצא בקצה של פיורד כ-20 ק"מ מצפון לברגן, מתחת לצוק סלע גדול. הפיורד מרושת כולו בתותחי נ"מ. לקראת המבצע התאמנו הטייסים בעמק גלן קו  בסקוטלנד הדומה בצורתו לפיורד בנורווגיה.

כדי לפעול נגד עמדות הנ"מ מוטס לבריטניה אריק ברגמן (ג'ורג' צ'קיריס), לוטננט בצי המלכותי הנורווגי ומפקד המחתרת הנורווגית. הגרמנים מגבירים את השמירה על המפעל ועל אריק ברגמן מוטלת המשימה לטוס בחזרה לנורווגיה, במטרה לגייס עוד מתנדבים למחתרת ובעת הפעולה, להשמיד את עמדות הנ"מ.

אריק פוגש במקום את אחותו הילדה (מריה פרשי) שהגיעה לבריטניה בסירה, מכיר אותה לרוי ומתפתחת ביניהם אהבה.

רוי מאמן את טייסיו במשימת ההפצצה. אחד המטוסים נתקל בצוק ומתרסק.

אריק ברגמן מוצנח בנורווגיה אך כעבור זמן קצר מגלים אותו הגרמנים, מתפתח קרב והגרמנים שובים אותו ומחסלים את כל חבריו. אריק ברגמן מובא לחקירה בגסטפו נחקר על ידי אשת גסטפו (אן רידלר) ועובר עינויים קשים.

דייוויס מטיל על גרנט להפציץ את מטה הגסטפו ולהרוג בדרך זו את אריק ברגמן בטרם יגלה את סודות המבצע. גרנט יוצא עם הטייס ביסל (סקוט פינץ'), והם הורסים את מטה הגסטפו אך מטוסם נפגע וגרנט מצליח בקושי להגיע לבסיס. ביסל מוצא מהמטוס הבוער ומאבד את מאור עיניו.

הטייסת יוצאת למבצע. דייוויס מקבל ידיעה שכל לוחמי המחתרת חוסלו והגרמנים ממתינים למטוסים בעמדות הנ"מ. הוא נותן אפשרות לגרנט לחזור לבסיס אך גרנט מחליט להמשיך.

רק מטוסים מעטים מצליחים להטיל פצצות על הצוק וכולם לבסוף או נופלים מאש הנ"מ או מתרסקים על הצוק. לבסוף הצוק מתמוטט וקובר תחתיו את המפעל. גרנט הפצוע מצליח להנחית את מטוסו ובעזרת הנווט הופקינסון (אגנוס לני) ואיכר מקומי הוא מוצא מהמטוס הבוער ומאבד את הכרתו (בספר הם נופלים בשבי הגרמנים). דייוויס מגדיר את המבצע כהצלחה למרות אובדן כל הטייסת.

## צוות השחקנים

## קישורים חיצוניים

*קדימון לטייסת 633, באתר יוטיוב
*נעימת הנושא של טייסת 633, באתר יוטיוב
*טייסת 633, באתר TCM
קטגוריה:סרטי 1964
קטגוריה:סרטים בריטיים
קטגוריה:סרטים באנגלית

קטגוריה:סרטי תעופה
קטגוריה:סרטי מלחמת העולם השנייה
קטגוריה:סרטים המבוססים על רומנים בריטיים
התקפת הספינה מרסר סטריט

**התקפת הספינה מרסר סטריט** אירעה ב-29 ביולי 2021 ליד עומאן. ההתקפה אירעה כחלק מהמערכה הימית בין ישראל לאיראן בסכסוך האיראני-ישראלי. הספינה, ששטה תחת דגל ליבריה, שייכת לחברה יפנית ומופעלת על ידי חברה בריטית בבעלות איש העסקים הישראלי אייל עופר. במהלך התקיפה, נהרגו שני אנשי צוות אירופאים.
ממוזער|תיעוד של מקומות התקיפה

## ההתקפה
הספינה הותקפה כשהייתה בדרכה מטנזניה לאיחוד האמירויות, כ-300 ק"מ ממסקט. הספינה נפגעה באזור הגשר שלה. שני אנשי צוות נהרגו בהתקפה - קפטן רומני ומאבטח בריטי. הצי החמישי של ארצות הברית הודיע כי אניותיו נענו לקריאות חירום ומצוקה של המכלית, וליוו אותה לנמל כאשר הספינה שטה בכוחות עצמה.

## פיענוח ההתקפה
זמן קצר לאחר שהותקפה, הגיעו מסוקי הצי האמריקאי ועליהם אנשי "יחידת סילוק חומרי הנפץ" (EOD), מומחי חבלה שפרוסים ברחבי העולם. מספר שעות לאחר הגעתם, הם דיווחו באופן רשמי על הממצאים שלהם. אלו הובילו את חיל הים האמריקאי לקבוע שהפיגוע הימי בוצע על ידי מל"טים "מתאבדים", כאשר החשודה המיידית היא איראן. על פי תחקיר של פיקוד מרכז האמריקאי והערכות בישראל, מדובר בתקיפה איראנית באמצעות כטב"ם מתאבד מסוג שאהד 136, והספינה הותקפה פעמיים בהפרש של מספר שעות, כאשר ההתקפה השנייה הייתה קטלנית.
ממוזער|נזקי התקיפה

## תגובות
ישראל, ארצות הברית, בריטניה ורומניה גינו את התקיפה, ראו באיראן אחראית לה והבטיחו להגיב עליה. מאידך האיראנים הכחישו את מעורבתם ואיימו שיגיבו לכל הרפתקנות.

ראש ממשלת ישראל נפתלי בנט האשים את טהראן בניסיון "פחדני" להתנער מאחריותה למתקפה, ושר החוץ יאיר לפיד אמר כי התקרית ראויה לתגובה קשה.

ב-2 באוגוסט 2021 שר החוץ של ארצות הברית, אנתוני בלינקן, גינה בשנית את המתקפה האיראנית על הספינה והבטיח כי תהיה "תגובה קולקטיבית" נגד איראן: "אנחנו נמצאים במגע קרוב ומתואם עם בריטניה, ישראל, רומניה ומדינות אחרות".

בתדרוך ישראלי לשגרירי המדינות החברות במועצת הביטחון של האו"ם, נחשפה זהותו של סעיד אראג'ני, ראש מערך הכטב"מים בחיל האוויר של משמרות המהפכה, הבכיר האיראני שמאחורי תקיפת הספינה.

התקיפה האיראנית על האונייה מרסר סטריט בוצעה, על פי טענת גורמי תקשורת איראניים, ביניהם רשת הטלוויזיה האיראנית בשפה הערבית 'אל-עאלם' כתגובה לתקיפה הישראלית שבוצעה באזור קוסייר שבסוריה בליל ה-21 ביולי 2021, כמה ימים קודם לכן.

## ראו גם
* הסכסוך האיראני-ישראלי
*המערכה הימית בין ישראל לאיראן

## קישורים חיצוניים

## הערות שוליים

קטגוריה:סכסוך איראן–ישראל
קטגוריה:לוחמה ימית
קטגוריה:2021 באסיה
קטגוריה:העימות בין ארצות הברית לאיראן (2019–הווה)
קטגוריה:טרור איראני
סטפן מילושביץ' (חלוץ)

**סטפן מילושביץ**' (בסרבית: **Стефан Милошевић**; נולד ב-23 ביוני 1996) הוא כדורגלן מונטנגרי, המשחק בעמדת החלוץ ב-UTD ארד ובנבחרת מונטנגרו.

## קריירה
מילושביץ' גדל במחלקת הנוער של בודוצ'נוסט פודגוריצה, ובשנת 2014 עלה לקבוצה הבוגרת. לאחר מכן שיחק גם ברודאר פלייבליה, לובצ'ן ו-FK קום ובשנת 2018 עבר לאיסקרה, שם עשה את הפריצה הגדולה שלו, כשהוא כבש 9 שערים ב-18 משחקים בחצי הראשון של העונה, והוביל את טבלת מלך השערים של הליגה.

ב-15 בינואר 2019 חתם מילושביץ' על חוזה לשלוש עונות וחצי בואסלנד-בוורן מליגת העל הבלגית. ב-17 במרץ 2019 הוא כבש שלושער נגד סטנדרד לייז'.

בספטמבר 2020 הושאל לעונה אחת לריגה. באוגוסט 2021 חתם בעירוני קריית שמונה.

בינואר  חזר לבודוצ'נוסט פודגוריצה.

### קריירת נבחרות
מילושביץ' ערך את הופעת הבכורה שלו במדי נבחרת מונטנגרו ב-2 ביוני 2021, כשעלה כחילוף במחצית במקומו של פאטוס בצ'יראי במשחק ידידות נגד נבחרת בוסניה והרצגובינה שהסתיים ב-0–0.

משחק הבכורה שלו בהרכב היה ב-5 ביוני 2021, במשחק בו הפסידה נבחרתו 1–3 ל.

## קישורים חיצוניים

## הערות שוליים

קטגוריה:כדורגלנים מונטנגרים
קטגוריה:חלוצי כדורגל מונטנגרים
קטגוריה:ניקשיץ': כדורגלנים
קטגוריה:כדורגלני בודוצ'נוסט פודגוריצה
קטגוריה:כדורגלני רודאר פלייבליה
קטגוריה:כדורגלני ואסלנד-בוורן
קטגוריה:כדורגלני ריגה
קטגוריה:כדורגלני עירוני קריית שמונה
קטגוריה:כדורגלני ארד
קטגוריה:כדורגלני נבחרת מונטנגרו
קטגוריה:ילידי 1996
Bad (שיר של דון דיאבלו)

"**Bad**" הוא סינגל של התקליטן ההולנדי דון דיאבלו בשיתוף הזמר האנגלי-מרוקאי זאק אייבל. הסינגל יצא ב-20 במרץ 2020. נכון ליולי 2021, הסינגל הושמע למעלה מ-61 מיליון פעמים בספוטיפיי.

## וידאו קליפ
הווידאו קליפ של הסינגל, בבימויו של FrankNitty3000, צולם ברחבי הונג קונג. הוא הועלה לערוץ היוטיוב של התקליטן ב-20 במרץ 2020. נכון ליולי 2021, הווידאו קליפ נצפה למעלה מ-17 מיליון פעמים ביוטיוב.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירי מוזיקה אלקטרונית
קטגוריה:שירי מוזיקת האוס
קטגוריה:סינגלים בהוצאת וירג'ין רקורדס
קטגוריה:סינגלים בהוצאת יוניברסל מיוזיק גרופ
נותן חסות (חקיקה)

**נותן חסות** או **פטרון** הוא אדם, בדרך כלל מחוקק, המציג הצעת חוק. מי שתומך בו ידוע בשם **שותף בחסות** (**קוספונסור** או **קופטרון**).

## הקונגרס האמריקאי
נותן החסות בקונגרס של ארצות הברית הוא חבר בבית הנבחרים של ארצות הברית או בסנאט המציג הצעת חוק. הוועדות גם הם נותנות לפעמים חסות לחקיקה.

בניגוד לנותן חסות, שותף חסות (קונספונסר) הוא סנאטור או נציג המוסיף את שמו להצעת החוק כתומך חסות. "קוספונסור ראשוני" הוא סנאטור או נציג שרשום כקונספונסור בזמן הצגתו של הצעת החוק. קוספונסור שהתווסף מאוחר יותר ידוע בשם "קוספונסור נוסף".

אין הגבלה על מספר נותני החסות, ובחלק מהצעות החוק יש מאות כאלו.

## קישורים חיצוניים
* נותני חסות/קוספונסור מספריית הקונגרס: (2007-2008), (2005-2006), (2003-2004), (2001-2002), (1999-2000), (1997-1998), (1995-1996) ), (1993-1994), (1991-1992), (1989-1990), (1987-1988), (1985-1986), (1983-1984), (1981-1982), (1979-1980), (1977-1978), (1977-1978) ו- (1975-1976) .
* דוח שירות המחקר של הקונגרס, חסות וגיוס להצעות החוק

## הערות שוליים

קטגוריה:מונחים ומושגים בפוליטיקה
הצפון הקדום

280px|ממוזער|מפה של הצפון הקדום - 550 - 660 לספירה
**הצפון הקדום** או **הן אוגלד**' (בוולשית: **Hen Ogledd**) הוא אזור היסטורי בצפון אנגליה ודרום סקוטלנד של ימינו, שבו שכנו עמים וממלכות קלטיות בריטוניות בתקופת ימי הביניים המוקדמים.

הבריטונים בצפון הקדום דיברו בניב קלטי ייחודי הנקרא קאמברית והם נבדלו תרבותית מעמי צפון בריטניה, בהם הפיקטים, האנגלו-סקסונים והסקוטיי (שפלשו מאירלנד). בנוסף, הקלטים הצפוניים נבדלו גם משאר העמים הקלטים של האי הבריטי בהם הוולשים, הקורנים והפיקטים (שלהם גם מקור קלטי). העמים הבריטונים הצפוניים התקיימו באופן רציף מהשבטים הקלטים בתקופת השלטון הרומי בבריטניה, אך החלו להיבדל משאר האי הבריטי לאחר עזיבת הרומאים ותחילת פלישות של עמים חיצוניים במאה ה-6.

רוב האזורים של הצפון הקדום נכבשו בהדרגה על ידי האנגלו-סקסונים ובעיקרן ממלכת נורת'מבריה, הם נותרו ככיס בריטוני שהחזיק מעמד כמאה שנים לאחר שאר אזורי אנגליה של ימינו. היוצאת מהכלל היא ממלכת סטרת'קלייד אשר החזיקה מעמד עד המאה ה-11 עד אשר השתלבה בתוך ממלכת סקוטלנד הגאלית. בין הצפון הקדום לממלכות ויילס היה קשר תרבותי ופוליטי הדוק, מספר שושלות וולשיות (כגון בית אברפראו) נוסדו על ידי דמויות חשובות מהצפון הקדום, דייוויד הקדוש (הקדוש פטרון של ויילס) אף הוא נחשב לבעל מקורות מהצפון הקדום.

## ממלכות הצפון הקדום
ארבע הממלכות המרכזיות שהרכיבו את הצפון הקדום היו: 
* ממלכת אלמט (Elmet) - כיום באזור מערב יורקשייר והאמבר. אלמט נכבשה סביב שנת 617 על ידי ממלכת נורת'מבריה האנגלית.
* ממלכת גודוד'ין (Gododdin) - כיום באזור לות'יאן בדרום-מזרח סקוטלנד. גודוד'ין נכבשה על ידי ברניקיה סביב 638 עם כיבוש אדינבורו, ובהמשך האזור הפך גם הוא לחלק מממלכת נורת'מבריה.
* ממלכת רגאד (Rheged) - כיום אזור נורת'מברלנד ודרום-מערב סקוטלנד. רגאד השתלבה או נכבשה על ידי נורת'מבריה סביב 730, במאה ה-10 עם דעיכת נורת'מבריה היא נכבשה על ידי ממלכת סטרת'קלייד הבריטונית מצפון.
* ממלכת סטרת'קלייד (Strathclyde) - כיום דרום-מערב סקוטלנד וצפון-מערב אנגליה. הגדולה והוותיקה ממלכות הצפון, סטרת'קלייד התקיימה עד סביב 1030 כאשר השתלבה בממלכת סקוטלנד הגאלית.

## ראו גם
* קאמברית
* קאמבריה

*
קטגוריה:האיים הבריטיים: היסטוריה
קטגוריה:קלטים
יחסי הממלכה המאוחדת – טוגו

**יחסי הממלכה המאוחדת–טוגו** הם היחסים בין הממלכה המאוחדת לבין טוגו.

## היסטוריה
ב-1914, כחלק מן המערכה במערב אפריקה במלחמת העולם הראשונה, כבשו את טוגולנד כוחות צרפת ובריטניה, אשר חילקו את המדינה ביניהן לאחר המלחמה לטוגולנד הבריטית (ממזרח) וטוגולנד הצרפתית (ממערב), שהפכה לטוגו. בשנת 1960 כוננה בריטניה יחסים דיפלומטיים עם טוגו, לאחר שהאחרונה קיבלה את עצמאותה מצרפת.

## נציגויות דיפלומטיות
* בריטניה מיוצגת בטוגו באמצעות שגרירותה באקרה, גאנה.
* טוגו מחזיקה בבריטניה שגרירות בלונדון.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מגדל דמרי

**מגדל דִּמְרִי** (באנגלית: **Dimri Tower**) הוא גורד שחקים השוכן במע"ר הצפוני ברובע הקריה ("הסיטי") שבאשדוד, מדרום־מערב למגדלי K. המבנה כולל 41 קומות וגובהו כ-141.52 מטרים.

בניית המגדל החלה בשנת 2010 ונעצרה למשך כמה שנים בעקבות עיכוב בקבלת היתרי בנייה. היא חודשה בשנת 2018. קומת הקרקע של הבניין היא קומת מסחר, 7 הקומות הראשונות משמשות למשרדים ולמרפאה, 33 קומות מעליהן משמשות למגורים, וקומה טכנית נוספת בראש הבניין. במגדל יש 120 דירות.

## ראו גם
* גורד השחקים הגבוה בישראל
* גורדי שחקים בישראל
* מגדלי K

## קישורים חיצוניים

* 

## הערות שוליים

דמרי
דמרי
דמרי
מקפצה

שמאל|ממוזער| צלילה ממקפצה
ממוזער|שמאל|מקפצת התעמלות
**מקפצה** היא קרש המשמש לקפיצה למים או להתעמלות. מקפצה היא בדרך כלל זיז קפיץ וגמיש.

מקפצת שחייה בדרך כלל קבועה על ידי ציר בקצה אחד (כך שניתן להזיז אותה כאשר אינה בשימוש), והקצה השני תלוי מעל בריכת שחייה, כאשר נקודה בין הציר לקצה מונחת על מנוף מתכוונן.

מקפצה משמשת גם כביטוי לדבר שיעלה את הקריירה המקצועית.

שמאל|ממוזער| כוונון המקפצה לפני צלילה

## גובה המקפצה
שמאל|ממוזער|קרש קפיצה של שלושה מטרים (במבט מלא) וקרש קפיצה של מטר אחד (חלקית לא רצוי)
קרש קפיצה ממוקם בדרך כלל באחד משני גבהים אלו:  מעל פני המים.

### גבהים היסטוריים של מקפצות
לפני שנת 1960, מקפצות, לרוב מעץ, היו בגובה של , או  מעל המים. ציורו של האמן האמריקאי נורמן רוקוול בשם "Boy on High Dive" מציג קרש קפיצה מעץ טיפוסי של תחילת המאה ה-20 בגובה של 7 מ'.

## קרש קפיצים ביתי
לאחר תקרית בוושינגטון ב-1993, מרבית בוני הבריכות בארצות הברית אינם ששים להצטייד בבריכת שחייה עם מקפצות לצלילה ולכן בריכות צלילה ביתיות הרבה פחות נפוצות בימינו. באירוע, נער בן ארבע עשרה בשם שון מנלי צלל בבריכת שחייה פרטית, ראשו פגע שבתחתית הבריכה והוא נפצע קשה והפך למשותק. עורכי הדין של המשפחה, יאן אריק פיטרסון ופרד זדר, תבעו בהצלחה את יצרן המקפצה, את בונה הבריכה ואת מכון הספא והבריכה הלאומי של ארצות הברית (NSPI) על כך שהבריכה לא הייתה מספיק עמוקה. התקן של ה-NSPI חייב עומק מינימלי של  מה שלא קרה במקרה זה. אולם בתי המשפט קבעו כי הבריכה "הייתה קרובה מספיק" לסטנדרטים בכדי להטיל את האחריות על ה-NSPI. התביעה בהיקף של מיליוני דולרים נפתרה בסופו של דבר בשנת 2001 תמורת 6.6 מיליון דולר (8 מיליון דולר לאחר הוספת ריבית) לטובת התובע. ה-NSPI אחראי לאחריות והיה מותח כלכלית על ידי המקרה. היא הגישה פעמיים בקשה להגנה על פשיטת רגל בפרק 11 ונערכה בהצלחה מחדש לאיגוד תעשיית בריכות שחייה חדש.

## ראו גם
* טרמפולינה (התעמלות)

## קישורים חיצוניים

## הערות שוליים

קטגוריה:קפיצה למים
קטגוריה:התעמלות מכשירים
אנטה ספורט

**אנטה ספורט** הוא תאגיד רב-לאומי סיני למכירת ציוד ספורט, הממוקם בג'ינג'יאנג. מבחינת גובה הכנסות, החברה דורגה במקום השלישי בעולם לשנת 2019.

מאז הווסדה בשנת 1994, החברה עוסקת בעיצוב, פיתוח, ייצור ושיווק של מוצרים, לרבות בגדי ספורט, הנעלה, הלבשה ואביזרים תחת מותג משלה.

## היסטוריה
אנטה נוסדה על ידי דינג שיז'ונג בשנת 1991. בשנת 2008, אולימפיאדת בייג'ינג היוותה הזדמנות עבור אנטה לשווק את הנעליים שייצרה.

אנטה ספורט נסחרה בבורסה של הונג קונג החל משנת 2007 ומחיר ההנפקה שלה לפי 5.28 דולר HK למניה. בשנת 2009, החברה רכשה מבל אינטרנשיונל את סימן המסחר של פילה בסין, הונג קונג ומקאו. מאז, החברה מפעילה את עסקי פילה בשלושת האזורים הללו. הפורוורד לשעבר של מינסוטה טימברוולבס, קווין גארנט, עזב באוגוסט 2010 את נותנת החסות אדידס, וממומן מאז על ידי אנטה. גארד גולדן סטייט ווריורס, קליי תומפסון, עזב גם הוא את נותנת החסות נייקי, והוחתם באנטה בפברואר 2015.

אנטה ספורט החלה בחרם על ה-NBA באוקטובר 2019 כתוצאה מציוץ מחדש של גורם בהנהלת יוסטון רוקטס לתמיכה בהפגנות הונג קונג. עם זאת, ב-14 במאי 2020, וילסון ספורט, מותג אנטה ספורט, הודיע כי יחליף את ספולדינג בבעלות ברקשייר האת'וויי כספקית כדור ה-NBA החל מעונת 2021/2022 ב-NBA.

## חסויות
אנטה ספורט היא הספקית והנותנת החסות של קבוצות רבות, שחקנים והתאחדות:

### כדורסל
*  אלכס קארוסו
*  קוון לוני
*  קליי תומפסון
*  גורדון הייוורד
*  ג'ייקוב אוונס
*  המידו דיאלו
*  ראז'ון רונדו
*  לואיס סקולה
*  ג'יימס וייסמן

### אגרוף
*  מני פקיאו

### שחקני עבר
* צ'נדלר פארסונס
* קווין גארנט

אנטה העניקה חסות ל-26 נבחרות סיניות בענפי ספורט חורף, אגרוף, טאקוונדו, התעמלות, הרמת משקולות, היאבקות, ג'ודו, גלישת גלים, כדורמים וגולף.

## קישורים חיצוניים

* 

קטגוריה:חברות הנסחרות בבורסה לניירות ערך בהונג-קונג
קטגוריה:מותגי הנעלה
קטגוריה:חברות ביגוד
קטגוריה:חברות סיניות
קטגוריה:חברות ציוד ספורט
כביש 3855

**כביש 3855**, הידוע כ"**כביש עוקף בית שמש**" (בפי תושבי בית שמש נקרא **כביש 10**) הוא כביש מקומי המחבר את בית שמש לכביש 375 מדרום ולכביש 38 מצפון, ובכך מקצר את הדרך לירושלים. אורכו של הכביש הוא 8.9 ק"מ.

הכביש עוקף את בית שמש ממזרח ודרכו אפשר להגיע לשכונות המזרחיות של העיר. הוא מוביל גם למושבים הסמוכים לבית שמש ממזרח, כמו זנוח, מחסיה ונחם.

לאורך 5 ק"מ תוואי הכביש חופף לתוואי נחל זנוח. בקטע זה נשפכים לנחל היובלים: נחל אזן, נחל מערה, נחל דולב, נחל מחסיה ונחל יעלה וכקילומטר אחד לפני החיבור עם כביש 38 הוא נשפך לנחל שורק. מהכביש יוצאים מסלולי טיול, בין השאר לשמורת נחל דולב ולשביל ישראל העובר מתחת לכביש, סמוך לקצהו הדרומי.

## היסטוריה
כביש 3855 נסלל כבר בתחילת המאה ה-21, ככביש צר דו נתיבי. בשנת 2012 הורחב הכביש ונבנה שטח הפרדה בנוי לכל אורכו על ידי החברה הלאומית לדרכים, במטרה להקל על הפקקים בכביש וכדי לאפשר גישה יותר קלה אל כביש 375. כמו כן נפתח הקטע האחרון של הכביש המחבר אותו לכביש 38. סלילת הכביש אז הסתיימה כחצי-שנה לפני המועד המקורי שלו.

## צמתים לאורך הכביש

## גלריה

קובץ:כביש 3855 1.jpg|כביש 3855 סמוך לכניסה הדרומית לבית שמש (שדרות נהר הירקון), מבט צפונה. ברקע רמת בית שמש א'
קובץ:כביש 3855 2.jpg|כביש 3855 סמוך לכניסה הדרומית לבית שמש (שדרות נהר הירקון), מבט דרומה. ברקע רמת בית שמש ה'


## קישורים חיצוניים

* נחנך הקטע הראשון בכביש 10, 21 ביוני 2012, באתר מטה יהודה נט

## הערות שוליים

קטגוריה:בית שמש: תחבורה
קטגוריה:ישראל: כבישים
PBG SA

**.PBG S.A** היא חברה פולנית, שבסיסה בפוזנן שבפולין. היא הוקמה בשנת 1994. החברה עוסקת בתכנון, ביצוע ותיקון של צינורות וציוד להובלת נפט, גז טבעי, מים ושפכים, תשתית למתקני חימום ואחסון דלק. החברה נסחרת בבורסת ורשה. החברה השתתפה בניית פרויקטים גדולים דוגמת האצטדיון הלאומי בוורשה.

ב-4 ביוני 2012 הגישה .PBG S.A בקשה לפשיטת רגל, שהוכרזה בצו מ-13 ביוני 2012. מאז החברה פעלה תחת פירוק.

נכון לשנת 2019, מעל ל-60% ממניות החברה היו בידי בעלי מניות שונים, כ-24% ממניות החברה היו בידי מלגוז'טה וישנייבסקה והיתר בידי הבנקים.

## קישורים חיצוניים
* 

## הערות שוליים

קטגוריה:חברות פולניות
ז'אן דובופה

**ז'אן פיליפ ארתור דובופה** (צרפתית: **Jean-Philippe-Arthur Dubuffet** ;31 ביולי 1901 – 12 במאי 1985) היה צייר ופסל צרפתי. גישתו האידיאליסטית לאסתטיקה אימצה את מה שנקרא "אמנות נמוכה" ונמנעה מאמות מידה מסורתיות של יופי לטובת מה שלדעתו הייתה גישה אותנטית והומניסטית יותר ליצירת תדמית. הוא אולי ידוע בעיקר בזכות ייסוד התנועה האמנותית ארט ברוט ובאוסף היצירות - *Collection de l'art brut* - שתנועה זו הולידה. דובופט נהנה מקריירת אמנות פורה, הן בצרפת והן באמריקה, והופיע בתערוכות רבות במהלך חייו.

## קורות חייו
דובופה נולד בלה האבר למשפחה של סוחרי יין סיטונאים שהיו חלק מהבורגנות העשירה. חברי ילדותו כללו את הסופרים ריימונד קוונו וג'ורג 'לימבור .  הוא עבר לפריז בשנת 1918 כדי ללמוד ציור באקדמיה ז'וליאן,  והתיידד עם האמנים חואן גריס, אנדרה מסון ופרננד לז׳ה. שישה חודשים לאחר מכן, הגיע למסקנה כי הלמידה באקדמיה היא חסרת טעם ועזב אותה ועבר ללמידה עצמאית. במהלך תקופה זו פיתח דובופה תחומי עניין רבים אחרים, כולל מוזיקת נויז נסיונית,  שירה וחקר שפות עתיקות ומודרניות. דובופה נסע גם לאיטליה וברזיל, וחזר ללה האבר בשנת 1925, התחתן בפעם הראשונה והקים עסק יין קטן בפריז. הוא החל לצייר שוב בשנת 1934 כאשר עשה סדרה גדולה של דיוקנאות בהם הדגיש את האופנות בהיסטוריה של האמנות. אבל שוב הוא עצר, ופיתח את עסקי היין שלו בברסי במהלך הכיבוש הגרמני של צרפת. שנים לאחר מכן, בטקסט אוטוביוגרפי, הוא התגאה בכך שהרוויח רווחים ניכרים על ידי אספקת יין לוורמאכט.

## תערוכות
* 1944: *גלריית רנה דרויין, פריז*
* 1946: *גלריית רנה דרויין, פריז*
* 1951: *גלריית פייר מאטיס, ניו יורק* 29 עבודות
* 1955: *המכון לאמנויות עכשוויות, לונדון* 56 עבודות
* 1957: *מוזיאון Stadtisches, לברקוזן* 87 עבודות
* 1958: *ארתור תות׳ ובניו, לונדון* 31 יצירות
* 1959: *גלריית פייר מאטיס, ניו יורק* 77 עבודות
* 1960: *ארתור תות׳ ובניו, לונדון* 40 עבודות
* 1960: *חברת קסטנר, הנובר* 88 עבודות
* 1960: *מוזיאון לאמנויות דקורטיביות, פריז* 402 יצירות
* 1960: *גלריית האנובר, לונדון* 27 עבודות
* 1962: *המוזיאון לאמנות מודרנית, ניו יורק* 85 עבודות
* 1962: *גלריית רוברט פרייזר, לונדון* 60 עבודות
* 1963: *גלריית מרלבורו, רומא* 68 עובד
* 1964: *גלריית רוברט פרייזר, לונדון* 18 עבודות
* 1964: *[[פאלאצו גראסי]], ונציה* 107 יצירות
* 1964-5: *מוזיאון סטדליק, אמסטרדם* 198 עבודות
* 1964-5: *גלריית ז'אן בוכר, פריז* 18 עבודות
* 1964-5: *גלריית קלוד ברנרד, פריז* 46 יצירות
* 1965: *גלריית בלייר, בזל* 88 עובד
* 1965: *גלריית גימפל האנובר, ציריך* 34 עבודות
* 1966: *המכון לאמנויות עכשוויות, לונדון* 76 עבודות
* 1966: *גלריית רוברט פרייזר, לונדון* 13 עבודות
* 2019: MuCEM, מרסיי, צרפת
* 2021: *ז'אן דובופה: יופי ברוטאלי*, גלריה לאמנות ברביקאן, לונדון

## קישורים חיצוניים

* 
* 
* 

## הערות שוליים

קטגוריה:פסלים מודרניים
קטגוריה:ציירים מודרניים
קטגוריה:בוגרי אקדמיה ז'וליאן
קטגוריה:פסלים צרפתים במאה ה-20
קטגוריה:צרפתים שנולדו ב-1901
קטגוריה:צרפתים שנפטרו ב-1985
מארק אי. באסי

**מארק גריפין** (באנגלית: **Marc Griffin**; נולד ב-9 באפריל 1987), המוכר בשם הבמה **מארק אי. באסי** (**Marc E. Bassy**), הוא זמר-יוצר אמריקאי. הוא היה הסולן בלהקת הפופ האמריקאית, 2AM Club . לפני שהוציא סינגלים משלו, הוא היה פזמונאי שכתב לאמנים אחרים, כמו סי-לו גרין, שון קינגסטון, ויז קאליפה וטיי דולה סיין.

## ביוגרפיה וקריירה
גריפין נולד בסן פרנסיסקו, קליפורניה, ב-9 באפריל 1987. מאוחר יותר, הוא עבר למיל ואלי  ולמד בבית הספר התיכון טמאלפאייס. ב-2005, הוא התחיל ללמוד מוזיקה באוניברסיטת קליפורניה בסנטה קרוז, אך פרש מהלימודים שנתיים מאוחר יותר, בשביל להקים את להקת הפופ האמריקאית, 2AM Club .

ב-29 ביולי 2014, הוא הוציא את המיקסטייפ הראשון שלו, *Only the Poets, Vol. 1*.

הלהקה התפרקה ב-29 ביוני 2015. לאחר פירוק הלהקה, הוא הלך לגור אצל חבריו בלוס אנג'לס, קליפורניה, והתחיל לכתוב שירים לאמנים אחרים. מאוחר יותר, הוא הוחתם אצל ריפבליק רקורדס.

ב-4 בדצמבר 2015, הוא התארח בסינגל "Some Kind of Drug" של ג'י איזי. הסינגל הגיע, בשיאו, למקום ה-97 בבילבורד הוט 100, למקום ה-36 במצעד שירי ה-R&B/היפ-הופ ולמקום ה-24 במצעד שירי הראפ.

ב-18 בדצמבר 2015, הוא הוציא את המיני-אלבום הראשון שלו, *East Hollywood*.

ב-6 במאי 2016, הוא הוציא, בשיתוף פעולה עם ג'י איזי, את הסינגל "You & Me". הסינגל הגיע, בשיאו למקום השמיני במצעד השירים הקצביים, למקום העשירי בניו זילנד.

ב-5 באוגוסט 2016, הוא הוציא את המיני-אלבום השני שלו, *Groovy People*. המיני-אלבום הגיע, בשיאו, למקום ה-148 בבילבורד 200, ולמקום ה-21 במצעד ה-Heatseekers.

ב-30 ביוני 2017, הוא הוציא, בשיתוף פעולה עם הראפר האמריקאי, קייל , את הסינגל "Plot Twist". ב-1 בספטמבר 2017, יצאה גרסת רמיקס לשיר, בשיתוף הזמרת האמריקאית, היילי סטיינפלד.

ב-13 באוקטובר 2017, הוציא אלבום הבכורה שלו, *Gossip Columns*. האלבום הגיע, בשיאו, למקום ה-166 בבילבורד 200.

באוקטובר 2017, תכנן גריפין לצאת לסיבוב הופעות Bebe & Bassy Tour, בשיתוף פעולה עם הזמרת וכותבת השירים האמריקאית ביבי רקסה לתמיכה באלבום הבכורה שלו, *Gossip Columns*, ובמיני-אלבום של רקסה, *[[All Your Fault: Pt. 2]]*. עם זאת, סיבוב ההופעות נחתך בשל בעיה רפואית שמנעה מרקסה לשיר. במרץ 2018, גריפין יצא לסיבוב הופעות עם הראפר האמריקאי רקס לייף ראג' .

ב-9 בפברואר 2018, התארח יחד עם גוצ'י מיין בסינגל "Cool" של פליקס ין. הסינגל הגיע, בשיאו, למקום ה-39 בגרמניה, ולמקום ה-27 באוסטריה.

ב-5 באוקטובר 2018, הוציא את המיני-אלבום השלישי שלו, *Postmodern Depression*.

ב-27 בספטמבר 2019, הוציא את אלבום המוזיקה השני שלו, *PMD*.

## דיסקוגרפיה
### אלבומי אולפן
* 2017: *Gossip Columns*
* 2019: *PMD*
* 2021: *Little Men*

### מיקסטייפים
* 2014: *Only the Poets, Vol. 1*

### מיני-אלבומים
* 2015: *East Hollywood*
* 2016: *Groovy People*
* 2018: *Postmodern Depression*

## קישורים חיצוניים
* 

## הערות שוליים

קטגוריה:אמנים אמריקאים הידועים בשם במה
קטגוריה:בוגרי אוניברסיטת קליפורניה בסנטה קרוז
קטגוריה:זמרים אמריקאים
קטגוריה:פזמונאים אמריקאים
קטגוריה:זמרים-יוצרים אמריקאים
קטגוריה:אמריקאים שנולדו ב-1987
סטפן מילושביץ' (מגן)

**סטפן מילושביץ**' (בסרבית: **Стефан Милошевић**; נולד ב-7 באפריל 1995) הוא כדורגלן סרבי, המשחק בעמדת המגן השמאלי בספרטק סובוטיצה ומשמש גם כקפטן הקבוצה.

## קריירה
מילושביץ' נולד בפוז'ארוואץ וגדל בקוסטולאק, והחל לשחק כדורגל בקבוצת הנוער של רודאר קוסטולאק. בגיל 11 הוא עבר למחלקת הנוער של הכוכב האדום בלגרד, ולאחר 4 שנים עבר למחלקת הנוער של פרטיזן בלגרד.

לקראת עונת 2013/2014 עבר מילושביץ' לספרטק סובוטיצה, וב-10 באוגוסט 2013 ערך את הופעת הבכורה שלו בליגת העל הסרבית. בעונה זו ערך 15 הופעות בליגה, ובעונה שלאחריה הפך למגן הבכיר של הקבוצה ושיחק 26 משחקי ליגה. בעונת 2015/2016 שיבץ אותו לעיתים המאמן בעמדה התקפית יותר, והוא סיים את העונה עם 34 משחקים, 5 שערים ו-2 בישולים בליגה ובגביע.

ב-3 במאי 2016, שנה לפני תום חוזהו בספרטק סובוטיצה, חתם מילושביץ' על חוזה לארבע עונות בכוכב האדום בלגרד. מילושביץ' לא זכה לקרדיט בהרכב הקבוצה, ובמהלך עונה וחצי הופיע רק פעמיים בליגה ופעמיים בגביע במדי הכוכב האדום.

ב-8 בפברואר 2018 ביטלו הכוכב האדום ומילושביץ' את חוזהו באופן הדדי, והוא הפך לשחקן חופשי.

ב-24 בפברואר 2018 חזר מילושביץ' לספרטק סובוטיצה, וחתם על חוזה לשנתיים וחצי במועדון.

כבר בתחילת עונת 2018/2019 החל לשמש מילושביץ' כקפטן הקבוצה לסירוגין, ובתחילת עונת 2019/2020 הפך לקפטן הקבוע.

### קריירת נבחרות
מילושביץ' שיחק במדי הנבחרות הצעירות של סרביה, ובשנת 2015 אף זכה בגביע העולם בכדורגל עד גיל 20, אך לא זומן למשחקי הנבחרת הבוגרת.

## תארים
;נבחרת סרביה הצעירה בכדורגל
* גביע העולם בכדורגל עד גיל 20: 2015

## קישורים חיצוניים

## הערות שוליים

קטגוריה:מגני כדורגל סרבים
קטגוריה:כדורגלנים סרבים
קטגוריה:כדורגלני ספרטק סובוטיצה
קטגוריה:כדורגלני הכוכב האדום בלגרד
קטגוריה:סרבים שנולדו ב-1995
יחסי גרמניה–טוגו

ממוזער|שגרירות טוגו בברלין
**יחסי גרמניה–טוגו** הם היחסים בין גרמניה לבין טוגו.

## היסטוריה
המושבה טוגולנד הוקמה לקראת סוף תקופת הקולוניזציה האירופית באפריקה המכונה בדרך כלל "המרוץ לאפריקה". שני אזורי חסות נפרדים הוקמו בשנת 1884. בפברואר 1884 נחטפו ראשי העיירה Aného על ידי חיילים גרמנים ונאלצו לחתום על אמנת הגנה. באזור לומה היה החוקר הגרמני, הרופא הרפואי, הקונסול הקיסרי והממונה על מערב אפריקה, גוסטב נכטיגל, הכוח המניע להקמת המושבות המערביות באפריקה של טוגולנד וכן קאמרון. מבסיסו על החזקה של האי הספרדי פרננדו פו במפרץ ביאפרה הוא נסע רבות ביבשת אפריקה. ב-5 ביולי 1884 חתם נכטיגאל על אמנה עם המפקד המקומי, Mlapa III, בו הכריז על פרוטקטורט גרמני על רצועת שטח לאורך חוף העבדים על מפרץ בנין. על ספינת התותחים הקטנה SMS Möwe הונף לראשונה דגל האימפריה ביבשת אפריקה. הקונסול היינריך לודוויג ראנדד הצעיר, סוכן תושב של חברת C. Goedelts באווירה, מונה כנציב הראשון עבור השטח.

בשנת 1899 גרמניה ובריטניה סחרו בשטחים באיי סמואה עבור איי שלמה הצפוניים והשליטה בטונגה, תוך שימוש באזור הנייטרלי של טוגולנד (ינדי) ובמשולש וולטה כקלפי מיקוח.

עם פרוץ מלחמת העולם הראשונה בשנת 1914 נכבשה המושבה במהירות על ידי כוחות בריטים וצרפתים במהלך כיבוש טוגולנד והועברה לשלטון צבאי. בשנת 1916 השטח חולק לאזורי מינהל נפרדים של בריטניה וצרפת, והחלוקה הפכה לרשמית בשנת 1922 עם הקמת טוגולנד הבריטית וטוגולנד הצרפתית.

היחסים הפוליטיים בין שתי המדינות התקררו בתחילת שנות ה-90 כתוצאה מגירעונות דמוקרטיים חמורים בטוגו, היחסים השתפרו שוב בעקבות רפורמות פוליטיות וכלכליות בשנים האחרונות. שיתוף הפעולה הגרמני עם טוגו התחדש בסוף 2012.

ממשלת גרמניה תומכת בתהליך הרפורמה במדינה. טוגו מבקשת להגביר את שיתוף הפעולה עם גרמניה בכל התחומים והיא מעוניינת למשוך השקעות גרמניות.

## שיתוף פעולה לפיתוח
מאז 2012, גרמניה שיתפה פעולה עם טוגו בתחומי העדיפות הבאים: ביזור וממשל טוב, פיתוח כפרי וחקלאות ופיתוח כלכלי בר קיימא תוך התמקדות בהכשרה מקצועית ותעסוקה בקרב בני נוער.

המשא ומתן הבין ממשלתי האחרון על שיתוף פעולה בפיתוח התקיים בלומה במרץ 2019. התחייבויות שיתוף הפעולה של גרמניה הסתכמו בסכום של עד 181.4 מיליון אירו מאז חידוש שיתוף הפעולה בשנת 2012. בנוסף, גרמניה עוסקת ביוזמות אזוריות וגלובליות בתחומים כגון אבטחת מזון, תחום האנרגיה, הגנת הסביבה ושמירה על המגוון הביולוגי.

בין הארגונים הגרמניים הפעילים בטוגו ניתן למנות את Deutsche Gesellschaft für Internationale Zusammenarbeit (GIZ), Kreditanstalt für Wiederaufbau (KfW), סוכנויות סיוע הקשורות לכנסיות וקרנות פוליטיות.

בסך הכל היחסים הכלכליים בין שתי המדינות צנועים. בקיץ 2019 התקיים בלומה פורום כלכלי של טוגו עם האיחוד האירופי.

## יחסי תרבות
מכון גתה בלומה פעיל בטוגו מאז 1961. קיימות מספר שותפויות בין אוניברסיטת לומה לאוניברסיטאות בגרמניה, ביניהן אוניברסיטת מינסטר למדעים יישומיים, אוניברסיטת זיטאו/גורליץ למדעים יישומיים, אוניברסיטת ביירוית, אוניברסיטת קאסל ואוניברסיטת ברלין-הומבולדט.

## נציגויות דיפלומטיות
* גרמניה מחזיקה בטוגו שגרירותה בלומה.
* טוגו מחזיקה בגרמניה שגרירות בברלין.

## קישורים חיצוניים

* יחסי גרמניה–טוגו, באתר משרד החוץ הפדרלי

## הערות שוליים

קטגוריה:ערכים ללא קטגוריות פיזיות - יחסי חוץ
פייר בושאן

**פייר בושאן** (בצרפתית: **Pierre Beauchamp**  30 באוקטובר 1631 - פברואר 1705) היה כוריאוגרף, רקדן ומלחין צרפתי, וכנראה ממציא כתב התיווי בושאן-פוייה. אביו, לואי, היה כנר בלשכת המלך.

## ביוגרפיה
פייר בושאן נולד בוורסאי למשפחה של מנהלי בלט צרפתים. הוא הופיע לראשונה בחצר לואי ה-14 בגיל 12, בשנת 1648. בשנת 1671 התמנה למנהל האקדמיה המלכותית למחול (אם כי לא היה חבר מייסד של האקדמיה, כפי שחושבים לעיתים קרובות). בושאן היה כוריאוגרף ראשי בלהקת השחקנים של מולייר ("להקת המלך") בשנים 1664 עד 1673, וכן מנהל בלט של האקדמיה המלכותית למוזיקה ו"מלחיני הבלטים של המלך". כמו כן, במשך יותר מעשרים ושתיים שנים, נתן שיעורי מחול למלך לואי ה-14. במשרותיו אלה, היה בעל השפעה רבה על התפתחות המחול הצרפתי בתקופת הבארוק. הוא המשיך ליצור בלטים ולרקוד בארמון ורסאי לאחר מותו של ז'אן באטיסט לולי ב-1687; עם זאת, מ-1697 ואילך, היו הכוריאוגרפיה וחיבור מוזיקה ובלטים בשביל הקולג' הישועי לעיסוקו העיקרי. הוא מת בפריז בשנת 1705.

שנים אחדות לאחר מעשה, ייחס פייר ראמו לבושאן את ניסוח חוקי חמש הפוזיציות של הרגליים בבלט קלאסי, ואת חלקו בפיתוח השימוש בזרועות. (יש לזכור, עם זאת, שבניגוד לפוזיציות הרגליים, השימוש בזרועות במחול הבארוקי היה שונה באופן ניכר מן המקובל בבלט). שיטת חוקי הפוזיציות הודפסנ בשנת 1700 על ידי ראול-אוגה פוייה, שפרסם פרטיטורות של כתב מחול, שנודעו בשם "תיווי בושאן-פוייה". פייר ראמו הכניס בו שינויים קלים בשנת 1725, אבל השימוש בו לרישום מחולות לבמה ולאירועים ביתיים נמשך כל המאה ה-18.
שתי כוריאוגרפיות שרדו בעותקי כתב-יד המיוחסים לבושאן: דואט "הנשף" "ריגאדון דה מסייה בושאן" וסולו תיאטרלי לגבר "סרבנד דה מסייה בושאן". הסרבנד חריג בין תפקידי הסולו הקיימים לגברים, משום שעל אף הטכניקה הווירטואוזית שהוא דורש בפירואטים ובשלל צעדי קישוט, אין בו צעדי הקשה באוויר.

## יצירות נבחרות
### עם מולייר ולולי
* Les Fâcheux - כריאוגרפיה, הלחנה, ניצוח על התזמורת (1661)
* "הנישואים הכפויים" (1664)
* גם הוא באצילים, בלטים (1669)
* "הנאהבים הנהדרים" (1670)
* "פסיכה", בלטים (1671)
* החולה המדומה, בלטים (1673)

### כוריאוגרפיה מקורית בשביל פייר פרין
* "פומון" (אופרה, 1671)

### כוריאוגרפיה עם לולי
* L'Impatience (קוצר הרוח) (1661)
* ""הולדת ונוס" (1665)
* "אלצ'סטה" (לולי) (1674)
* "אטיס" (לולי) (1676)
* "איזיס" (1677)
* "ניצחון האהבה" avec Pécour  (1681)
* "בלט הנעורים" (1686)

## קישורים חיצוניים

* 

[Facsimile of a 1748 edition of Rameau's book](http://memory.loc.gov/cgi-bin/ampage?collId=musdi&fileName=142/musdi142.db&recNum=0&itemLink=r?ammem/musdibib:@field(NUMBER+@band(musdi+142))) from The Library of Congress "An American Ballroom Companion
* César UK Excerpt from Grove Dictionary entry on Pierre Beauchamp
.

## הערות שוליים

קטגוריה:כוריאוגרפים צרפתים
קטגוריה:מלחיני בלט
קטגוריה:רקדנים
קטגוריה:מנהלי בלט
קטגוריה:צרפתים שנולדו במאה ה-17
קטגוריה:צרפתים שנפטרו ב-1705
זנבו אוטומוטיב

**זֶנְבוֹ אוטומוטיב** (באנגלית: **Zenvo Automotive**, מוכרת גם כ**זנבו**) היא יצרנית מכוניות ספורט שבסיסה בפרסטו שבאי זילנד שבדנמרק. היא נוסדה בשנת 2004 על ידי טולס ווֹלאָסן.

## היסטוריה
המכונית הראשונה שלה הוצגה כאב טיפוס ובדצמבר 2008 הוצגה כזנבו ST1. מגזין טופ גיר נתן ביקורת רעה על זנבו ST1 עקב תקריות שהתרחשו בעת השימוש במכונית. באפריל 2018 נקנו שני מדגמים של זנבו על ידי דנים מקומיים, לאחר שמאז הצגת המכוניות לא נקנה אפילו לא דגם אחד בדנמרק היות שהמכוניות של זנבו היו יקרות מדי.

## דגמים
* זנבו ST1 – יוצרה בין השנים 2009 ל-2016.
* זנבו TS1 GT – מיוצרת משנת 2016.
* זנבו TSR – מיוצרת משנת 2016.
* זנבו TSR-S – מיוצרת משנת 2018.

## קישורים חיצוניים

* 
* 
* 

## הערות שוליים

*
קטגוריה:חברות דניות
קטגוריה:יצרני רכבי ספורט
יחסי גינאה–גרמניה

[ממוזער|בניין בברלין בו שוכנות שגרירויות גינאה ו[רואנדה]]
**יחסי גינאה–גרמניה** הם היחסים בין גינאה לבין גרמניה.

## היסטוריה
במהלך המלחמה הקרה היחסים בין גינאה לגרמניה השתנו. גינאה ניתקה את היחסים עם הרפובליקה הפדרלית של גרמניה בין השנים 1970–1975. במהלך תקופה זו היא פיתחה שיתוף פעולה פעיל הרפובליקה הדמוקרטית של גרמניה. בעקבות הבחירות הדמוקרטיות לנשיאות הראשונות בשנת 2010 ובחירות לפרלמנט ב-2013 התייצבו היחסים. היחסים בין ממשלות שתי המדינות התעצמו בשנת 2017 אודות לשיתוף פעולה בין גרמניה כנשיאת ה-G20 וגינאה כיו"ר האיחוד האפריקאי.

הגירה היא כיום נושא חשוב ביחסים עם גינאה. בסוף 2018 חיו בסביבות 16,500 גינאים בגרמניה. על מנת לשפר את שיתוף הפעולה, גם בנוגע להחזרת המהגרים, חתמו שתי הממשלות על הסכם הגירה שנכנס לתוקף בפברואר 2019.

## יחסים כלכליים
קיים פוטנציאל לשיפור ביחסים הכלכליים הדו-צדדיים. כמה חברות גרמניות פועלות כיום בגינאה. על פי נתוני משרד הסטטיסטיקה הפדרלי, הסחר הגרמני עם גינאה הסתכם ב-212 מיליון אירו בשנת 2018. באותה שנה ייבאה גרמניה סחורות בשווי 97 מיליון אירו מגינאה, בעיקר בוקסיט. הסכם הגנה על השקעות עם גינאה התקיים מאז 2014. מאז סוף 2017, גינאה הייתה חברה ב-G20 Compact with Africa, יוזמה שמטרתה להרחיב את ההשקעות במגזר הפרטי באפריקה.

## שיתוף פעולה לפיתוח
שיתוף הפעולה הפיתוח עם גינאה מתמקד בתחום העדיפות של שירותים חברתיים בסיסיים ומקיף שיתוף פעולה טכני ופיננסי בתחומי החינוך הבסיסי ובריאות. כחלק מתוכנית החינוך הבסיסית וכדי לסייע במאבק בסיבות ההגירה, גרמניה תומכת כיום גם בצעדים לשיפור סיכויי התעסוקה של צעירים בגינאה.

תחומים אחרים של שיתוף פעולה לפיתוח כוללים קידום שלטון תקין בענף הכרייה ושיתוף פעולה עם המגזר העסקי בנושא שותפויות ציבוריות-פרטיות לשיפור תנאי העבודה וניצול טוב יותר של משאבי המים באגן ניגר, כמו גם פרויקט שמטרתו לטפח שיתוף פעולה בין גינאה ומאלי בנושאי גבול.

## נציגויות דיפלומטיות
* גרמניה מחזיקה בגינאה שגרירותה בקונאקרי.
* גינאה מחזיקה בגרמניה שגרירות בברלין.

## קישורים חיצוניים

* יחסי גינאה−גרמניה, באתר משרד החוץ הפדרלי

## הערות שוליים

קטגוריה:ערכים ללא קטגוריות פיזיות - יחסי חוץ
קריסצינה צימנואוסקאיה

**קריסצינה סְיָארְהְיֵיֵאוּנָה צימנואוסקאיה** (בבלארוסית: **Крысціна Сяргееўна Ціманоўская**; ברוסית: **Кристина Сергеевна Тимановская**, קריסטינה סרגייבנה טימנובסקאיה; נולדה ב-19 בנובמבר 1996) היא אצנית בלארוסית.

צימנואוסקאיה זכתה במדליית כסף בריצת 100 מטר באליפות אירופה U23 2017, ובמדליית זהב בריצת 200 מטר באוניברסיאדת קיץ 2019 שנערכה בנאפולי, איטליה, וכן במדליית כסף במשחקים האירופיים (2019) שנערכו במינסק, בלארוס.

## ביוגרפיה
צימנואוסקאיה נולדה בעיירה קלימוביץ' במחוז מוהילב שבמזרח בלארוס. בילדותה רצה להנאתה, ובהמשך הצטרפה לאתלטיקה תחרותית, וקיבלה הצעה ממאמן אולימפי להצטרף לאקדמיה שלו כשהייתה בסביבות גיל 15. הוריה חששו בתחילה, וחשבו שלא תשיג קריירה אתלטית, אך לבסוף הסכימו והשתכנעו על ידי צימאנואוסקאיה וסבתה.

## אולימפיאדת טוקיו והמשבר הפוליטי
צימנואוסקאיה השתתפה באולימפיאדת טוקיו 2020 בריצת 100 ו-200 מטר.

ב-30 ביולי 2021, במהלך המשחקים האולימפיים בטוקיו, מתחה צימנואוסקאיה ביקורת על גורמים בוועד האולימפי הבלארוסי, ואמרה שהם הכריחו אותה להתחרות במרוץ שליחות 4 × 400 מטר ללא הסכמתה. ב-1 באוגוסט היא נלקחה לנמל התעופה טוקיו האנדה על ידי הצוות שלה בניגוד לרצונה, שם סירבה לעלות על טיסה חזרה לבלארוס. היא זכתה להגנה ממשטרת טוקיו, ולבסוף קיבלה מקלט מדיני בפולין בסיוע משטרת יפן ושגרירות יפן בפולין.

## קישורים חיצוניים

## הערות שוליים

קטגוריה:אלופי האוניברסיאדה באתלטיקה
קטגוריה:אתלטיות בלארוסיות
קטגוריה:ילידות 1996
קטגוריה:רצות באולימפיאדת טוקיו (2020)
יחסי אורוגוואי – קוסטה ריקה

**יחסי אורוגוואי–קוסטה ריקה** הם יחסי החוץ בין קוסטה ריקה לאורוגוואי.

## סקירה כללית
מבחינה היסטורית שתי המדינות היו חלק מהאימפריה הספרדית עד תחילת המאה ה-19. כיום שתי המדינות הן חברות מלאות בקבוצת ריו, איגוד האקדמיות ללשון ספרדית, ארגון מדינות אמריקה, ארגון המדינות האיברו-אמריקניות, הקהילה של אמריקה הלטינית והמדינות הקריביות, בקבוצת קיירנס, וב-G77.

## נציגויות דיפלומטיות
* קוסטה ריקה מחזיקה באורוגוואי שגרירות במונטווידאו.
* אורוגוואי מחזיקה בקוסטה ריקה שגרירות בסן חוסה, המוסמכת במקביל לבליז וגיאנה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי גינאה – הממלכה המאוחדת

**יחסי גינאה–הממלכה המאוחדת** הם היחסים בין גינאה לבין הממלכה המאוחדת.

## סקירה כללית
בריטניה כוננה יחסים דיפלומטיים עם גינאה בשנת 1958, לאחר שהאחרונה קיבלה את עצמאותה מצרפת. שתי המדינות משתפות פעולה בארגונים בינלאומיים, ובכלל זה באו"ם. באמצעות תמיכה במסחר ובהשקעות בריטניה מעודדת בגינאה דמוקרטיה, זכויות אדם וממשל טוב.

## נציגויות דיפלומטיות
* בריטניה מחזיקה בגינאה שגרירותה בקונאקרי.
* גינאה מחזיקה בבריטניה שגרירות בלונדון.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
סופרמן: סדרת האנימציה

**סופרמן: סדרת האנימציה** (באנגלית: **Superman: The Animated Series**) היא סדרת אנימציה אמריקאית, המבוססת על סדרת הקומיקס סופרמן מבית DC קומיקס. הסדרה נוצרה על ידי ברום טים ואלן בורנט והופקה לשידור על ידי האחים וורנר הנפשה בשיתוף חברת DC קומיקס עבור רשת Kids' WB. היא שודרה למשך שלוש עונות בסך כולל של 54 פרקים בין 6 בספטמבר 1996 ל-12 בפברואר 2000.

זוהי הסדרה השנייה של DC Animated Universe  לאחר באטמן: איש העטלף, הסדרה זכתה לתשבחות על המורכבות הנושאית, איכות האנימציה והכתיבה, נאמנות לחומר המקורי, דיבוב, בגרות וחידוש המיתוס של דמות הקומיקס הראשית.

## צוות מדבבים
* טים דיילי - קאל-אל / קלארק קנט / סופרמן
* דיינה דלייני - לויס ליין
* דייוויד קאופמן - ג'ימי אולסן
* קלנסי בראון - לקס לות'ר
* מייק פארל - ג'ונתן קנט
* שלי פאבארס - מרתה קנט
* ג'ורג' דזונדזה - פרי וייט
* קורי ברטון - ברייניאק
* מייקל איירונסייד - דארקסייד
* ג'וזף בולוגנה - דן טרפין
* ליסה אדלשטיין - מרסי גרייבס
* לורן טום - אנג'לה צ'ן
* ג'ולי פישר - לאנה לאנג
* ויקטור ברנדט - פרופסור אמיל המילטון
* ג'ואנה קסידי - המפקחת מגי סויר
* מייקל דורן - סטיל

## קישורים חיצוניים
* 

## הערות שוליים

קטגוריה:סופרמן: סדרות טלוויזיה
קטגוריה:סדרות הנפשה אמריקאיות
קטגוריה:סדרות טלוויזיה של DC קומיקס
קטגוריה:סדרות טלוויזיה אמריקאיות שעלו לשידור בשנת 1996
קטגוריה:ערוץ הילדים: תוכניות רכש
קטגוריה:האחים וורנר הנפשה: סדרות טלוויזיה
קטגוריה:סדרות הנפשה של DC קומיקס
יחסי אורוגוואי–בוליביה

**יחסי אורוגוואי–בוליביה** הם יחסי החוץ בין בוליביה לאורוגוואי.

## סקירה כללית
מבחינה היסטורית, שתי המדינות היו חלק מהאימפריה הספרדית (בנדה המזרחית ופרו העליונה) עד תחילת המאה ה-19. שתי המדינות הן חברות מלאות בקבוצת ריו, האיחוד הלטיני, ALADI, איגוד האקדמיות ללשון הספרדית, ארגון מדינות אמריקה, ארגון המדינות האיברו-אמריקניות, הקהילה של אמריקה הלטינית והמדינות הקריביות, איגוד האומות הדרום אמריקאיות, קבוצת קיירנס ו-G77.

## יחסי סחר
בשנת 2013 חתמו שתי המדינות על הסכם של סיוע טכני הדדי.

בדצמבר 2014 חברת התעופה הבוליביאנית אמסונאס החלה לקיים טיסות בין מונטווידאו לסנטה קרוס דה לה סיירה, מה שמאפשר גידול בציפיות בנוכחותם של תיירים בוליביאנים באורוגוואי. קיימים גם הסדרים שנועדו לקדם תיירות חברתית.

## נציגויות דיפלומטיות
* בוליביה מחזיקה באורוגוואי שגרירות במונטווידאו.
* אורוגוואי מחזיקה בבוליביה שגרירות בלה פאס ו-2 קונסוליות בסנטה קרוס דה לה סיירה וקוצ'במבה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
סיון בלוך

**סיון בלוך** (נולד בשנת 1985) הוא קצין בצה"ל בדרגת אלוף-משנה, המשמש מפקד חטיבת ביסלמ"ח. קודם לכן שימש מפקד המרכז לאימונים טקטיים במל"י, מפקד עוצבת חירם, מפקד בא"ח גולני ומפקד גדוד 12.

## ביוגרפיה
בלוך גדל בחשמונאים. למד בישיבת בני עקיבא נחלים. התגייס לצה"ל בשנת 2004, שובץ בחטיבת גולני והתקבל ליחידת אגוז. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לחטיבת גולני ומונה למפקד מחלקה בגדוד 13, והוביל אותה בין היתר במלחמת לבנון השנייה. בהמשך שימש סגן מפקד פלוגה בגדוד 13. בשנת 2008 מונה למפקד פלוגה בגדוד 13. הפלוגה בפיקודו הייתה הראשונה בחטיבה בקליטה ובהפעלה של נגמ"ש הנמר. לאחר מכן מונה למפקד פלגה ביחידת אגוז. בהמשך שירת כסגן מפקד גדוד 51 בין השנים 2014–2015, בין היתר במבצע צוק איתן. לאחר מכן מונה למפקד מחזור בבא"ח גולני בין השנים 2015–2016.

ביולי 2016 הועלה לדרגת סא"ל ומונה למפקד גדוד 12, והוביל אותו בין היתר בעימותים בגבול ישראל–רצועת עזה, בתפקיד זה שירת עד יולי 2018. ביולי 2018 מונה למפקד בא"ח גולני ושימש בתפקיד זה עד 10 בספטמבר 2020. לאחר מכן יצא ללימודים. ב-2 באוגוסט 2021 הועלה לדרגת אל"ם ומונה למפקד עוצבת חירם, ושימש בתפקיד עד 13 באוגוסט 2023. בשנת 2023 מונה למפקד המרכז לאימונים טקטיים במל"י.

ב-14 באוגוסט 2024 החל לפקד על חטיבת ביסלמ"ח, והוביל אותה במלחמת חרבות ברזל, שבמהלכה לחמה ברצועת עזה, השמידה תשתיות אויב והרגה פעילי חמאס.

## חיים אישיים
בלוך נשוי ואב לארבעה, מתגורר ביישוב אלון, בעל תואר ראשון בלימודי המזרח התיכון מאוניברסיטת אריאל, ותואר שני בניהול מערכות חינוך מהמכללה האקדמית הרצוג.

## קישורים חיצוניים

* 

## הערות שוליים

קטגוריה:מפקדי גדוד 12
קטגוריה:מפקדי עוצבת חירם
קטגוריה:מפקדי המרכז לאימונים טקטיים
קטגוריה:אלופי-משנה בצה"ל
קטגוריה:בוגרי ישיבת נחלים
קטגוריה:בוגרי אוניברסיטת אריאל בשומרון
קטגוריה:בוגרי המכללה האקדמית הרצוג
קטגוריה:חשמונאים (יישוב): אישים
קטגוריה:אלון (יישוב): אישים
קטגוריה:ישראלים שנולדו ב-1985
יחסי אורוגוואי–פרו

ממוזער|שר החוץ הפרואני רפאל רונקחליולו (משמאל) נפגש עם מקבילו מאורוגוואי לואיס אלמגרו בלימה, 2012
**יחסי אורוגוואי–פרו** הם יחסי החוץ בין פרו לאורוגוואי.

## סקירה כללית
שתי המדינות כוננו יחסים דיפלומטיים בשנת 1912, אך הסכמים שונים התקבלו באופן לא פורמלי במהלך המחצית השנייה של המאה ה-19.

מבחינה היסטורית שתי המדינות היו חלק מהאימפריה הספרדית עד תחילת המאה ה-19. כיום שתי המדינות הן חברות מלאות בקבוצת ריו, האיחוד הלטיני, ALADI, איגוד האקדמיות ללשון הספרדית, ארגון מדינות אמריקה, ארגון המדינות האיברו-אמריקניות, איגוד האומות הדרום אמריקאיות, קבוצת קיירנס ו-G77.

ישנם מספר אזרחים פרואנים המתגוררים באורוגוואי, כמו גם כמה יוצאי אורוגוואי בפרו.

פרו הפכה לשותפת סחר משמעותית באורוגוואי.

## נציגויות דיפלומטיות
* פרו מחזיקה באורוגוואי שגרירות במונטווידאו.
* אורוגוואי מחזיקה בפרו שגרירות בלימה וקונסוליית כבוד בארקיפה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
דוויל סיקסטין

**דוויל סיקסטין** (באנגלית: **Devel Sixteen**) היא מכונית-על במרכב קופה, שהוצגה כאב טיפוס על ידי דוויל מוטורס בתערוכת הרכב הבינלאומית של דובאי בנובמבר 2013 וכמכונית קונספט בתערוכת הרכב הבינלאומית של דובאי בנובמבר 2017. היא עדיין נמצאת בשלבי תכנון, ושואפת להיות המכונית המהירה ביותר בעולם.

היא כוללת מנוע בנזין V16 צילינדרים בנפח 12.3 ליטר עם ארבעה מגדשי טורבו המספק 5,007 כוחות סוס ב-6,900 סל"ד ומומנט מרבי של 519.4 קג"מ ב-6,600 סל"ד. תיבת הילוכים אוטומטית בעלת ארבעה הילוכים. היא מאיצה מ-0 ל-100 קמ"ש בתוך 1.8 שניות ומגיעה למהירות מרבית של 560 קמ"ש. עם זאת עקב שעדיין מדובר באב טיפוס ומכונית קונספט לא ברור אם הנתונים יישארו כמות שהם במיוחד שצריך צמיגים מיוחדים שיכלו לעמוד בחום האדיר הנוצר מהחיכוך עם הכביש בהגעה למהירות של למעלה מ-560 קמ"ש. עם זאת כשהיא תוצג באופן רשמי היא תהפוך למכונית המהירה ביותר בעולם, עם ייצור לא מוגבל ככל הנראה.

ב-04 באוגוסט 2021 הודיעה דוויל כי הסיקסטין כנראה תיוצר ללא מגדשי הטורבו אך תמשיך להציע 5,007 כ"ס. בנוסף הסיקסטין תיוצר בשתי גרסאות - אחת למסלול ואחת לכביש. מערכת ההנעה של גרסת המסלול מפורטת למעלה, גרסת הכביש תיוצר עם מנוע בנזין V8 המספק 1,500 כ"ס.

## קישורים חיצוניים

* 

## הערות שוליים

קטגוריה:דוויל מוטורס
יחסי הממלכה המאוחדת – ניז'ר

[250px|ממוזער|מימין: תת-מזכיר המדינה הבריטי לענייני אפריקה הנרי בלינגהאם, שר החוץ הניז'רי [מוחמד בזום ומזכיר המדינה הבריטי לענייני חוץ ויליאם הייג בפגישה בלונדון, 2011]]
**יחסי הממלכה המאוחדת–ניז'ר** הם היחסים בין ניז'ר לבין הממלכה המאוחדת.

## סקירה כללית
בריטניה כוננה יחסים דיפלומטיים עם ניז'ר בשנת 1960, לאחר שהאחרונה קיבלה את עצמאותה מצרפת. שתי המדינות משתפות פעולה בארגונים בינלאומיים, ובכלל זה באו"ם. באוגוסט 2018 הודיעה ראש ממשלת בריטניה, תרזה מיי, כי בריטניה תפתח שגרירות בניז'ר.

## נציגויות דיפלומטיות
* בריטניה מיוצגת בניז'ר באמצעות שגרירותה בבמקו, מאלי, ובנוסף מחזיקה נציגות דיפלומטית בניאמיי.
* ניז'ר אינה מיוצגת בבריטניה לא בדרג השגרירות ולא בדרג הקונסוליה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי גרמניה–ניז'ר

ממוזער|שגרירות ניז'ר בברלין
**יחסי גרמניה–ניז'ר** הם היחסים בין גרמניה לבין ניז'ר.

## סקירה כללית
גרמניה המערבית כוננה יחסים דיפלומטיים עם ניז'ר ב-11 בינואר 1963, לאחר שהאחרונה קיבלה את עצמאותה מצרפת. במשך שנים רבות התמקדו היחסים בין גרמניה לניז'ר בשיתוף פעולה לפיתוח. עם זאת, שתי המדינות גיוונו את קשריהן בשנים האחרונות וכללו ביטחון אזורי והגירה והרחיבו את הקשרים ביניהן.

בשל המעורבות במדיניות הביטחון של גרמניה באזור סאהל ובסיס התחבורה האווירית בניאמיי, המאפשרים גישה לאספקה ופינוי רפואי עבור המשלחת הגרמנית ל-MINUSMA, הציבור הגרמני נהיה מודע יותר למדינה.

לצד ניגריה, נורווגיה והאו"ם, גרמניה יוזמת שיתוף פעולה בין המחוזות בניז'ר, ניגריה, קמרון וצ'אד הגובלים באגם צ'אד, שמטרתו לייצב את אזור אגם צ'אד ולסייע במעבר מחירום הומניטרי לביטחון ופיתוח. יתרה מכך, ממשלת גרמניה מקדמת צעדים כלל-לאומיים לטיפוח יציבות ושמירה על שלום, למשל בנושא אבטחת גבולות, הכשרה משטרתית ודו-קיום שליו של קבוצות אוכלוסייה שונות. תחום הביטחון זוכה לתמיכה בתחומי הלוגיסטיקה וההנדסה הצבאית. משרד החוץ הפדרלי מספק באופן קבוע סיוע הומניטרי במהלך משברי אספקה.

ניז'ר היא מדינת מעבר מרכזית להגירה מאפריקה שמדרום לסהרה. כמו כן, מומנו פרויקטים שמטרתם לשפר את ניהול ההגירה, למניעת פשע מאורגן וכן תוכנית אזורית רב שנתית שמפעיל הארגון הבינלאומי להגירה כדי לסייע למהגרים ולהקל על חזרתם ושילובם מחדש.

## שיתוף פעולה בנושא מדיניות הפיתוח וההגירה
מאז 1962, שיתוף הפעולה הטכני והפיננסי הדו-צדדי בין גרמניה לניז'ר הסתכם בקצת פחות ממיליארד אירו - רבע מהסכום הזה מאז 2017. שיתוף הפעולה מתמקד בביזור וממשל טוב וכן בחקלאות פרודוקטיבית וביטחון תזונתי. בנוסף, ישנם פרויקטים בנושא בריאות וחינוך יסודי. במסגרת מדיניות הביטחון וההגנה המשותפת, המשלחת האזרחית של האיחוד האירופי EUCAP סאהל ניז'ר מאמנת את כוחות הביטחון של המדינה בניאמיי ובאגדז.

## נציגויות דיפלומטיות
* גרמניה מחזיקה בניז'ר שגרירות בניאמיי.
* ניז'ר מחזיקה בגרמניה שגרירות בברלין.

## קישורים חיצוניים

* יחסי גרמניה–ניז'ר באתר משרד החוץ הפדרלי

## הערות שוליים

קטגוריה:ערכים ללא קטגוריות פיזיות - יחסי חוץ